CELEX: 22013D0003
Language: sl
Date: 2013-02-01 00:00:00
Title: Sklep Skupnega odbora EGP št. 3/2013 z dne 1. februarja 2013 o spremembi Priloge I (Veterinarske in fitosanitarne zadeve) k Sporazumu EGP

30.5.2013   
            
            
               SL
            
            
               Uradni list Evropske unije
            
            
               L 144/4
            
         SKLEP SKUPNEGA ODBORA EGP
   št. 3/2013
   z dne 1. februarja 2013
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma,
   ob upoštevanju naslednjega:
   
               (1)
            
            
               Izvedbeno uredbo Komisije (EU) št. 413/2012 z dne 15. maja 2012 o spremembi Izvedbene uredbe (EU) št. 496/2011 glede najnižje vsebnosti natrijevega benzoata kot krmnega dodatka v krmi za odstavljene pujske (1) je treba vključiti v Sporazum EGP.
            
         
               (2)
            
            
               Izvedbeno uredbo Komisije (EU) št. 414/2012 z dne 15. maja 2012 o spremembi Uredbe (ES) št. 554/2008 glede najnižje vsebnosti in najmanjšega priporočenega odmerka encimskega pripravka iz 6-fitaze kot krmnega dodatka v krmi za purane za pitanje (2) je treba vključiti v Sporazum EGP.
            
         
               (3)
            
            
               Ta sklep se nanaša na zakonodajo v zvezi s krmo. Zakonodaja v zvezi s krmo se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
            
         
               (4)
            
            
               Prilogo I k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Poglavje II Priloge I k Sporazumu EGP se spremeni:
   
               1.
            
            
               v točki 1zzzzq (Uredba Komisije (ES) št. 554/2008) se doda naslednja alinea:
               
                           „—
                        
                        
                           
                              32012 R 0414: Izvedbena uredba Komisije (EU) št. 414/2012 z dne 15. maja 2012 (UL L 128, 16.5.2012, str. 5).“;
                        
                     
         
               2.
            
            
               v točki 2ze (Izvedbena uredba Komisije (EU) št. 496/2011) se doda naslednje:
               „, kakor jo spreminja:
               
                           —
                        
                        
                           
                              32012 R 0413: Izvedbena uredba Komisije (EU) št. 413/2012 z dne 15. maja 2012 (UL L 128, 16.5.2012, str. 4).“
                        
                     
         Člen 2
   Besedili izvedbenih uredb (EU) št. 413/2012 in (EU) št. 414/2012 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 2. februarja 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 1. februarja 2013
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 128, 16.5.2012, str. 4.
   
      (2)  UL L 128, 16.5.2012, str. 5.
   
      (3)  Navedena ni nobena ustavna zahteva.